Germania: doar 2% dintre cei afectați cu coronavirus mor. Comparația cu România la capitolele cheie: numărul de teste și locurile la Terapie Intensivă.
În Germania au fost confirmate aproximativ 128.000 de cazuri de Covid-19 și puțin peste 3.000 de decese. Țara și-a crescut numărul de paturi, de la 28.000, la 40.000. Germania a ajuns la 100.000 de teste pentru coronavirus pe zi.
2% e rata de mortalitate a cazurilor de coronavirus în Germania. Mai exact, aproape 128.000 de oameni infectați și ceva mai mult de 3.000 de decese. Prin comparație, în Italia rata de mortalitate este de 13%, iar în Spania este de 10%.Dacă te întrebi cum reușește Germania să țină atât de scăzut
procentul morților provocate de Covid-19, atunci o analiză Financial Times ar
putea să-ți răspundă la întrebare. Pe scurt, e vorba despre testarea masivă,
izolarea bolnavilor și spitale cu număr suficiente de paturi, inclusiv la
Terapie Intensivă.Germania, o ţară cu o populaţie de 83 de milioane de oameni, avea la începutul crizei generate de coronavirus, 28.000 de paturi ATI. A comandat 10.000 de ventilatoare luna trecută și a ajuns la 40.000. România are o populație de patru ori mai mică, însă doar 1.772 de paturi de terapie intensivă.În plus, Germania face peste 100.000 de teste pentru Covid-19 în fiecare zi. La noi, abia recent s-a depășit pragul total de 60.000 de teste. Explicația dată azi, de ministrul Sănătății, Nelu Tătaru, e următoarea: “Avem o capacitate de testare de 4.890 de teste ale aparatului, dar testam în jur de 3.700 – 3.800 fiindcă nu toate echipele au aceeaşi pregătire".Sursa foto: profimedia.